

**Republika e Kosovës**

**Republika Kosova-Republic of Kosovo**

*Qeveria - Vlada - Government*

*Ministria e Drejtësisë – Ministarstvo Pravde – Ministry of Justice*

Datë: 24.12.2024

Njësia e Burimeve Njerëzore në kuadër të Ministrisë së Drejtësisë në pajtim me dispozitat e Ligjit Nr.08/L-197 për Zyrtarët Publikë neni 48 paragrafi 3 nën paragrafi 3.3 dhe paragrafit 6, si dhe duke u bazuar në paragrafin 2 nën paragrafi 2.3 dhe paragrafit 3 dhe 4 të nenit 23 të Rregullores (QRK) Nr. 15/2023 për Procedurën e Pranimit në Shërbimin Civil, me datë 24.12.2024 publikon këtë:

**SHPALLJE PUBLIKE**

***Për pranimin e aplikimeve për një̈ (1)*** ***ekspert të jashtëm për anëtar të Komisionit të Pranimit për kategorinë e lartë drejtuese për pozitën: Drejtor i Përgjithshëm në Agjencinë  për Administrimin e Pasurisë së Sekuestruar dhe të Konfiskuar.***

**1. Kandidatët për ekspert të jashtëm të Komisionit të Pranimit për kategorinë e lartë drejtuese, në pajtim me dispozitat e nënparagrafit 2.3 të paragrafit 2 të nenit 23 të Rregullores (QRK) nr. 15/2023 për Procedurën e Pranimit në Shërbimin Civil, duhet t’i plotësojnë kriteret si në vijim:**

* të kenë diplomë universitare të paktën 240 kredi, kurse për diplomat e marra jashtë

vendit, nevojitet nostrifikimi;

* të kenë tetë (8) vite përvojë pune profesionale prej të cilave të paktën pesë (5) vite në pozita të nivelit drejtues;
* të mos kenë qenë anëtarë të organeve drejtuese të ndonjë partie politike të paktën në pesë (5) vitet e fundit;
* të kenë integritet moral dhe profesional;
* të mos kenë aktakuzë të konfirmuar dhe të mos kenë qenë të dënuar për kryerjen e një vepre penale jo më të vjetër se gjashtë (6) muaj;
* të mos jetë i punësuar në shërbimin civil, të mos jetë i larguar nga shërbimi civil si rrjedhojë e masave disiplinore dhe të mos kenë masa disiplinore në fuqi.

**2. Për Kandidatët për ekspert të jashtëm të Pranimit për kategorinë e lartë drejtuese, duhet të dorëzohen dokumentet në vijim:**

* Biografinë (CV-në);
* Dëshminë e kualifikimit profesional (diplomën e fakultetit). Për diplomat e pranuara jashtë vendit duhet të bashkëngjitet nostrifikimi i diplomës;
* Dëshmitë për përvojën profesionale dhe përvojën menaxheriale në pozitat e nivelit drejtues;
* Deklaratën me shkrim që nuk ka qenë anëtar i organeve drejtuese të ndonjë partie politike të paktën në pesë (5) vitet e fundit;
* Certifikatën e gjendjes penale të lëshuar nga gjykata kompetente jo më të vjetër se gjashtë (6) muaj;
* Deklaratën me shkrim që nuk është i punësuar në shërbimin civil, që nuk është i larguar nga shërbimi civil si rrjedhojë e masave disiplinore dhe që nuk ka masa disiplinore në fuqi;
* Kopjen e letërnjoftimit ose të pasaportës (me afat të vlefshëm me rastin e aplikimit).

Kandidatët për ekspert i jashtëm për kategorinë̈ e lartë drejtuese si personalitet i pavarur në Komisionin e Pranimit për kategorinë̈ e lartë drejtuese, përfiton një pagesë fikse prej dyqind e pesëdhjetë (250.00) Euro për procedurë të rekrutimit, në pajtim me dispozitat e nenit 23 të paragrafit 4 të Rregullores (QRK) Nr. 15/2023 për Procedurat e Pranimit në Shërbimin Civil.

**Afati për dorëzimin e CV-së, dhe dokumenteve përcjellëse sipas pikët 1 dhe 2 të kësaj thirrje publike për anëtar të Komisionit të Pranimit për kategorinë e lartë drejtuese, është i hapur nga data 24.12.2024 deri më datë 01.01.2025 deri në ora 16:00.**

Për të gjithë të interesuarit ofrohen mundësi të barabarta.

Kandidatët e interesuar për aplikim për ***ekspert i jashtëm për anëtarë të Komisionit të Pranimit për kategorinë̈ e lartë drejtuese*** dokumentet e bashkëngjitura mund t’i dërgojnë përmes postës elektronike në e-mail adresën: rekrutimi.md@rks-gov.net

Për informata shtesë mund të kontaktoni në nr. tel: 038 200 67 033; 67 034 ose në emal adresën e Njësisë per Menaxhimin e Burimeve Njerëzore ne MD; rekrutimi.md@rks-gov.net

Ju faleminderit!